open-index/open-wikipedia-markdown huggingface dataset:
Heradsbygdveien

**Heradsbygdveien** er en vei i Heradsbygda i Ringerike, og er en del av Fylkesvei 2876 og Fylkesvei 290.

Veien starter i forlengelsen av Soknedalsveien, og starter på Veien, der veien krysser over Europavei 16. Den løper opp gjennom Heradsbygda, forbi Heradsbygda omsorgssenter (tidligere Norderhovhjemmet), og fortsetter nord-vestover, senere vestover, forbi Anettes vei, Kjellaveien, Veksalveien og Nøkleby og ender opp i Vemeveien ved Heggen barnehage (tidligere Heggen skole).

## Bildegalleri

Halsteinrud gård, Heradsbygdveien 67, Ringerike.jpg|Hallsteinrud gård, Heradsbygdveien 67
Heradsbygdveien 26, Hønefoss.jpg|Veksal gård, Heradsbygdveien 26, der Lev Trotskij bodde fra 1935 til 1936
Norderhovhjemmet i Heradsbygda, Ringerike (under bygging 2021).jpg| Heradsbygda omsorgssenter (Norderhovhjemmet), Heradsbygdveien 20
Oppen gård, Ringerike.jpg|Oppen gård, Heradsbygdveien 29A


## Referanser


## Eksterne lenker
*
Auckland (region)

**Auckland** er en av New Zealands 16 regioner, den ligger på Nordøya og har en areal på 5&nbsp;048 km². I 2013 hadde regionen 1 415 550 innbyggere og administrasjonssenteret ligger i byen Auckland. 

## Byer og distrikter

* Auckland City
* Manukau City
* North Shore City
* Waitakere City
* Papakura District
* Franklin District (deler av)
* Rodney District

## Referanser

 


## Eksterne lenker
*
Chris Pirillo

**Christopher «Chris» Joseph Pirillo** (født 26. juli 1973) er grunnleggeren av Lockergnome, et stort bloggingselskap i USA. Han har brukt to år i TV-programmet *Call For Help*, som gikk på TV-kanalen Tech TV. Pirillo er også berømt for sine videoer på CNN.com, YouTube og sin egen hjemmeside. Han har også skapt det populære communityet Geeks ved hjelp av nettstedet NING.

## Eksterne lenker
*  Chris Pirillos offisielle blogg
*  Chris Pirillos livestream
Waikato

:*For elva med samme navn: se [[Waikato (elv)|Waikato]]




*'Waikato''' er en av New Zealands 16 regioner, den ligger på Nordøya og har en areal på 25&nbsp;598 km². I 2013 hadde regionen 403 638 innbyggere og administrasjonssenteret ligger i byen Hamilton. 

## Distrikter og byer
* Hamilton City
* Waikato District
* South Waikato District
* Waipa District
* Thames-Coromandel District
* Matamata-Piako District
* Waitomo District (deler av)
* Otorohanga District
* Franklin District (deler av)
* Hauraki District
* Taupo District (deler av)
* Rotorua District (deler av)

## Referanser

 


## Eksterne lenker
*
Bay of Plenty

**Bay of Plenty** (maorisk: **Te Moana-a-Toi**) er en av New Zealands 16 regioner. Den ligger på Nordøya og har et areal på 12&nbsp;447 km². I 2013 hadde regionen 267 741 innbyggere. Administrasjonssenteret ligger i byen Whakatane.

Bukten fikk sitt navn *Bay of Plenty* («overflodsbukten») av kaptein James Cook i november 1769.

## Referanser

 


## Eksterne lenker
*
Hvalvík

**Hvalvík** (, dansk: *Kvalvig*) er en bygd på øya Streymoy, en av Færøyene. Hvalvík ligger i enden av en dal på østsiden av øya, adskilt fra nabobygda Streymnes med elva Stórá. Stedet har lange hvalfangsttradisjoner, og er første gang nevnt i Hundebrevet fra slutten av 1300-tallet. Hvalvík var senter i Hvalvíkar kommuna inntil 2005, da denne ble innlemmet i Sunda kommuna. 1. januar 2009 hadde Hvalvík 222 innbyggere, mot 195 i 1985.

## Referanser


## Eksterne lenker
* 
* Hvalvík på *faroeislands.dk*
Henri Saivet

**Henri Saivet** (født 1990) er en fransk-senegalesisk fotballspiller som spiller for Clermont Foot.

Saivet signerte profesjonell kontrakt med FC Girondins de Bordeaux i 2007, dette gjør han til den yngste profesjonelle spilleren i klubbens historie.

## Referanser


## Eksterne lenker
*
Det britiske ultimatumet i 1890

**Det britiske ultimatumet** av 11. januar 1890 kom etter en tvist mellom Portugal og den britiske regjeringen om territoriet som lå mellom de to portugisiske koloniene Mosambik og Angola. Dette området går i dag under Zimbabwe og deler av Zambia og Malawi. Portugal gjorde krav på dette området og la det inn på «Det rosa kartet». Kartet kom i konflikt med britenes ambisjoner om å bygge et  jernbanesamband mellom Kairo og Cape Town for å lenke sammen de britiske koloniene fra sør til nord på kontinentet. 

I 1884–1885 krysset Hermenegildo Capelo og Roberto Ivens kontinentet fra Moçâmedes sør i Angola til Quelimane nord i Mosambik i et oppdrag fra Portugal. I 1887 publiserte Portugal det territoriale kravet som sammenslo de to koloniene. Dette skjedde for øvrig i forståelse med Tyskland. *Det britiske ultimatumet* kom for å tvinge Portugal til å trekke tilbake militære styrker ut fra det omstridte området. 

Kong Carlos I gav etter for ultimatumet og i Portugal så republikanerne på hendelsen som en nasjonal fornærmelse og ga kongen skylden for dette. Regjeringen ble tvunget til å gå av og António de Serpa Pimentel ble ny statsminister. Den 20. august 1890 undertegnet Portugal, Tyskland og Storbritannia en traktat i London som fastsatte grensene for Angola og Mosambik. Da traktaten ble kjent i Portugal brøt det ut protestbølger igjen, og den nye regjeringen falt.

## Litteratur
*
Hawke’s Bay

**Hawke's Bay** er en av New Zealands 16 regioner, den ligger på Nordøya og har et areal på 14&nbsp;164 km². I 2013 hadde regionen 151 179 innbyggere og administrasjonssenter er byen Napier. 

## Referanser

 


## Eksterne lenker
*
MTV Unplugged (Bob Dylan)

***MTV Unplugged*** er et konsertalbum av Bob Dylan, utgitt i 1995 av Columbia Records og gjenutgitt i 2007 av Sony. 

Albumet ble spilt under Dylans opptreden på det da-populære TV-programmet *[[MTV Unplugged]]*, spilt inn på Sony Music Studios i New York 17.-18. november 1994. Dette ble Dylans bestselgende album på flere år, og nådde nummer 23 i USA hvor det også solgte til gull. I Storbritannia ble besteplasseringen en 10.-plass.

Dylan ville egentlig gjøre konserten med tradisjonelle folkesanger, men endte opp med å spille hits, i all hovedsak fra hans tidligere album.

## Innspillingen
Albumet er bestående av to opptredener på Sony Music Studios i New York  17-18 november, 1994. Dylan brukte de samme klærne begge kvelder med hensyn til videoen.

### Første opptreden
Den første opptredenen ble spilt inn live foran ett publikum 17. november, 1994. Han spilte følgende låter:
#«Tombstone Blues»
#«I Want You»
#«Don't Think Twice, It's All Right»
#«Desolation Row»
#«Hazel»
#«Everything Is Broken»
#«The Times They Are A-Changin'»
#«Love Minus Zero/No Limit»
#«Dignity»
#«With God on Our Side»

### Andre opptreden
Den andre opptredenen ble spilt inn live foran ett publikum 18. november, 1994. Han spilte følgende låter:
#«Absolutely Sweet Marie»
#«Shooting Star»
#«All Along the Watchtower»
#«My Back Pages»
#«Rainy Day Women #12 & 35»
#«John Brown»
#«The Times They Are A-Changin'»
#«Dignity»
#«Knockin' on Heaven's Door»
#«Like a Rolling Stone» (falsk start)
#«Like a Rolling Stone»
#«Tonight I'll Be Staying Here With You» (falsk start)
#«Tonight I'll Be Staying Here With You»
#«Desolation Row»
#«I Want You»

## Sporliste
Alle sanger er skevet av Bob Dylan.

# «Tombstone Blues» – 4:54
# «Shooting Star» – 4:06
# «All Along the Watchtower» – 3:36
# «The Times They Are a-Changin'» – 5:48
# «John Brown» – 5:22
# «Desolation Row» – 8:22
# «Rainy Day Women #12 & 35» – 3:31
# «Dignity» – 6:30
# «Knockin' on Heaven's Door» – 5:30
# «Like a Rolling Stone» – 9:09
# «With God on Our Side» – 7:16

Den europeiske utgaven inneholder også sangen «Love Minus Zero/No Limit». Sangene som ikke ble offisielt gitt ut sirkulerer i bootlegmiljøet.

## Trivia
Mens Dylan spilte «With God on Our side» lagde han to vers, ett om Nazisme og Holocaust og ett om den kalde krigen, av uvisse grunner.

## Personell
*Bob Dylan – Gitar, vokalist, munnspill
*Bucky Baxter – Dobro, Pedal steel, Steel guitar
*Tony Garnier – Bassgitar
*John Jackson – Gitar
*Brendan O'Brien – Hammondorgel
*Winston Watson – Trommer
*Jeff Rosen – Produksjonsleder
*Ed Cherney – Miksing
*Don Was – Miksing
*Randy Ezratty – Tekniker
*Scott Hull – Mastering
*Greg Calbi – Mastering
*Kim Gaucher – Illustrasjoner
*Frank Micelotta – Foto
*Jeff Kramer – Manager

## Eksterne lenker
*
Northland

**Northland** er en av New Zealands 16 regioner, den ligger nord på Nordøya og har en areal på 13&nbsp;941 km². I 2013 hadde regionen 151 692 innbyggere og administrasjonssenteret ligger i byen Whangarei. Maoriernes  navn på regionen er *Te Tai-tokerau*.

## Byer og distrikter
* Far North District
* Kaipara District
* Whangarei District

## Referanser

 


## Eksterne lenker
*
Taranaki

**Taranaki** er en av New Zealands 16 regioner. Den ligger på Nordøya og har et areal på 7&nbsp;273 km². I 2013 hadde regionen 109 608 innbyggere og administrasjonssenter er byen Stratford. 

## Referanser

 


## Eksterne lenker
*
Marlborough (region)

**Marlborough** er en av New Zealands 16 regioner, den ligger på Sørøya og har en areal på 12&nbsp;484 km². I 2013 hadde regionen 43 416 innbyggere og administrasjonssenteret ligger i byen Blenheim. Marlborough er både region og distrikt.

## Referanser

 


## Eksterne lenker
*
Arteriepinsett

**Arteriepinsett** er en spesiell klemme som brukes ved kirurgiske operasjoner. Instrumentet holdes i to ringer som en vanlig saks. Like ved de runde håndtakene er det mothaker som gjør det mulig å klemme sammen arteriepinsetten slik at den holder seg sammen og holder grepet på det som er festet i pinsettens andre ende. Den er utformet som en smal gripetang med riflede gripeflater. 

Det finnes flere utforminger som er relativt like.
* En peang har lange gripeflater som er rette.
* Arteriepinsetten har lett krumme gripeflater.
* Musebit er lik arteriepinsetten, men i mindre utgave.

Ved operasjoner blir mange små blodårer skåret over ved åpningen av operasjonssåret med skalpell. Blødningene blir stoppet ved å klemme den avskårne blodåreenden med en arteriepinsett og la pinsetten stå.  

I første fase av operasjonen kan det stå et større antall arteriepinsetter i operasjonssåret. Det knyttes en tråd rundt vevet på enden av arteriepinsetten før pinsetten løsnes og legges vekk. Tråden som brukes består av materiale som løser seg opp i løpet av en del uker.

Arteriepinsetter er nyttige i flere andre sammenhenger når det er ønskelig å gripe små gjenstander i trange omgivelser. Ett eksempel er innen elektronikk og radioteknikk. Arteriepinsetten kan også være et nyttig verktøy ved fluebinding og andre lignende aktiviteter.
Nelson (New Zealand)

**Nelson** er en by helt nord på Sørøya på New Zealand. Ved siden av å være både by og distrikt er den en av New Zealands 16 regioner. Den har en areal på 445 km². I 2013 hadde regionen 46 437 innbyggere og administrasjonssenteret ligger i selve byen Nelson. I tillegg til å være en by er Nelson også distrikt og region. Det har vært snakk om å slå sammen Nelson med naboregionen Tasman. Sammenslåingen ble tatt opp til lokal folkeavstemning i 2012 der et betydelig flertall av velgerne stemte mot sammenslåing. 
 
## Referanser
Laid to Rest

**Laid to Rest** er den femte singlen fra heavy metalbandet Lamb of God.

Sangen er et spor fra deres tredje musikkalbum *[[Ashes of the Wake]]*, og er også den første singlen fra albumet. Sangen er en av flere sanger på videospillet *[[Guitar Hero II]]*, og ble gitt ut som nedlastbar ekstrasang på Rock Band den 25. november 2008. En musikkvideo ble også laget for sangen.

Sangen ble fremført live av hiphop bandet Gym Class Heroes under *Van's Warped Tour* i 2008.

## Sporliste
#«Laid to Rest» (clean version) – 3:50
#«Laid to Rest» (explicit version) – 3:50
Pireus (prefektur)

**Pireus** er et prefekturområde i Hellas. Det er en del av periferien og prefekturet Attikí og storprefekturet Athen-Pireus. Hovedstaden i prefekturområdet er byen Pireus. Det dekker den sørvestlige delen av Athens storbyområde, og inkluderer flere øyer i Saroniabukten (som Salamis, Egina og Poros), Methana og Troizina på halvøyen Peloponnes og øyen Kythira og Antikythera sør for Peloponnes. 

I Attika grenser prefekturområdet til Athen i øst. På Peloponnes grenser det til Argolida.

## Kommuner

## Kilder
* Prefectures of Greece www.geogreece.gr
Hanne Skartveit

**Hanne Benedicte Skartveit** (født 1966) er en norsk journalist med flere års fartstid i *[[Verdens Gang]]*. Hun hadde stillingen som politisk redaktør i avisa fra 2009 til 2023.

## Bakgrunn og arbeid
Skartveit tok ex.phil. ved Universitetet i Oslo i 1986 og 2. avdeling jus i 1989. Hun fullførte jusstudiet i 2004 (samme sted) og tok en mastergrad i internasjonal politikk ved Johns Hopkins University i Washington D.C. i 2006.

I sine yngre år var hun nestleder i Studenttinget i Studentsamskipnaden i Oslo i 1987. Hun har også politisk bakgrunn fra AUF og fra Sosialdemokratisk Studentforbund. 

Hun startet karrieren som politisk journalist i *[[Arbeiderbladet]]* 1990–1991. I 1991 ble hun ansatt som politisk reporter i *VG*. I 2000 tok hun et avbrekk fra jobben for å fullføre jusutdanningen. Senere fikk hun tilbud om å bli kommentator i *VG*, før hun (etter et opphold i Washington) tok over som leder for leder- og kommentaravdelingen i samme avis. I 2009 tok hun over stillingen som politisk redaktør, etter Olav Versto.

I 1999 ble hun tildelt et SKUP-diplom for prosjektet *Fylkespolitikerne – politikkens lønnsadel*.

## Privatliv
Hun er gift med journalist og programleder Gerhard Helskog og er datter av tidligere forlagsdirektør og programredaktør i NRK, Andreas Skartveit.

## Referanser
El Cid

**Rodrigo Díaz de Vivar** (født ca. 1043 i Vivar nær Burgos, død 10. juli 1099 i Valencia) bedre kjent som **El Cid Campeador** var en spansk adelsmann kjent for å ha tatt Valencia fra maurerne etter å ha blitt forvist fra Castilla av kong Alfonso VI. Etter den vellykkede beleiringen gjorde han Valencia til hovedsete i sitt nye kongerike. Navnet El Cid er direkte avledet av ordet  "al-sayyid", arabisk for «mektig herre»,  og kallenavnet «El Campeador» (som han fikk av sine kristne tilhengere) betydde seierherre. El Cid døde som en umåtelig rik mann og har siden blitt en spansk nasjonalhelt. En periode like etter at han forlot Alfonso VII ledet han hæren til det muslimske Zaragoza i byens forsvar mot den samme Alfonso VII´s beleiring. 

Ifølge legenden skulle El Cids hustru etter hans død ha bundet fast den døde kroppen ikledd rustning på hans berømte stridshest Babieca og sendt denne ut i strid mot maurerne som beleiret Valencia. Denne legenden ble brukt i filmen om *[[El Cid (film)|El Cid]]* fra 1961. I virkeligheten døde El Cid  i sin egen seng og ble begravet på vanlig vis flere år før beleiringen inntraff.

## Referanser


## Litteratur
*
*
*
Liste over ordførere i Kråkerøy

**Liste over ordførere i Kråkerøy** viser navn, parti og funksjonsperiode for ordførere i Kråkerøy kommune fra opprettelsen av kommunen i 1908 ved delingen av Glemmen kommune til sammenslåingen med Fredrikstad i 1994.

## Se også

* Liste over ordførere i Fredrikstad
* Liste over ordførere i Glemmen

## Kilder
* *Kråkerøy. En østnorsk kystbygd*. Kråkerøy kommune, 2 bind, 1957 og 1995.
Vest-Attikí

**Vest-Attikí** (tidligere **Vest-Attika**) er et prefekturområde i Hellas. Det er en del av periferien og prefekturet Attikí og hovedstaden i prefekturområdet er Elefsina. Prefekturområdet dekker de vestlige delene av storbyområdet til Athen. 

Vest-Attikí grenser til to av de andre attiske prefekturområdene, Øst-Attikí i øst og Athen i sørøst, til Saroniabukta i sør, til prefekturet Korinthia og Korintbukta i vest, og til prefekturet Viotia i nord. 

## Kommuner
Den fjerde internasjonale

**Den fjerde internasjonale** er en internasjonal kommunistorganisasjon dannet på initiativ fra og under ledelse av Lev Trotskij i 1938. Trotskij levde i eksil etter å ha blitt landsforvist fra Sovjetunionen i 1929 av Josef Stalin. Trotskij og tilhengerne hans, som ble kalt «trotskister», mente de var de ekte kommunistene, mens stalinismen betydde en byråkratisk kontrarevolusjon som tok makten fra arbeiderklassen i sovjetstaten. Etter at «trotskistene» ble sterkt forfulgte i Sovjetunionen, og det ble uglesett å hevde slike synspunkter i de stalinistiske kommunistpartiene, mente Trotskij i 1938 at tiden var inne til å danne en ny internasjonale i opposisjon til den staliniserte tredje internasjonale, også kalt Komintern. 

Slik oppstod den fjerde internasjonalen, som fremdeles etter flere splittelser, finnes under navnet *United Secretariat of the Fourth International (USFI)*, også bare kalt FI. Den fjerde internasjonale ble aldri noen stor bevegelse internasjonalt, men ulike «trotskistiske» grupper innenfor eller utenfor FI har spilt en viss politisk rolle i enkelte land, ofte som deler av brede sosialistiske allianser eller innenfor sosialistiske masseparti.

## Litteratur
*
Vindenes hus

«**Vindenes hus**» er en skulptur/installasjon av Sissel Tolaas som står ved Helgelandsbrua på Alstenøya i Alstahaug kommune, like nord for Sandnessjøen. Verket ble avduket i 1994, og er en del av Skulpturlandskap Nordland.

Skulpturen er utført i betong, og er en 4,85 m høy oppreist sylinder med 12 runde hull. I hver av hullene er det en propell. «Huset» har et flatt, kvadratisk tak i betong som et støttet av en smal stolpe i hvert hjørne.

Tolaas skriver selv om skulpturen at hun ønsket å velge det stedet i Alstahaug der været er på sitt mest ekstreme, og at: 
:«*Skulpturen kan minne oss om et anonymt laboratorium, et sted hvor det foregår vitenskapelig aktivitet. Propellene som befinner seg i åpninger i den buede veggen roterer ut fra vindens hastighet. Denne bevegelsen skapt av vindenergien, sammen med inskripsjonene på latin hvor det er navn på de forskjellige vinder og angivelsen av kompassretningene, definerer et felt av assosiasjoner hvor vitenskapelige systemer brukes som kunstnerisk uttrykk. Vitenskap møter her kunstens streben etter skjønnhet, etter å gjøre ting sansbare og konkret tilstedeværende i våre liv.*»

Forholdet mellom kunst og natur er tilbakevendende: gir det mening å skape et kunstverk på et sted hvor naturen har sin egen skjønnhet? «Jeg mener at Tolaas valgte en riktig avgjørelse: Istedenfor å lage et selvtilstrekkelig kunstobjekt som ville gjøre de naturlige omgivelsene mer 'tiltrekkende', valgte hun et uttrykk som skulle vise hvordan naturen 'arbeider'.»

Over tid har det vist seg at kunstverkets bevegelige deler, propellene, ikke mestrer de intense værforholdene. Propellene er nå derfor fastmontert, og snurrer ikke lenger rundt.

## Referanser

## Eksterne lenker
*
All Together Now (film)

***All Together Now*** er en britisk dokumentarfilm om The Beatles og Cirque du Soleils samarbeidsprosjekt *[[Love (Cirque du Soleil)|Love]]*. Filmen gir detaljer om historien bak det unike partnerskapet mellom The Beatles og Cirque du Soleil som resulterte i showet *LOVE* og det dobbelt Grammy-vinnende albumet med samme navn Filmen er dedisert til minne om Neil Aspinall, en tidligere assistent til bandet og lederen av Apple Corps.

## Bakgrunn og utgivelse
*All Together Now* forteller hvordan *Love*-prosjektet startet fra et personlig vennskap mellom George Harrison og Cirque du Soleils grunnlegger Guy Laliberte. George hvordan talentene i Cirques artisteri og The Beatles’ musikk kunne fusjonere sammen til noe nytt og helt originalt og nyskapende. Tittelen på DVD-en refererer The Beatles-sangen "All Together Now".

Regissøren Adrian Wills, tar opp tidlige sammenkomster mellom Cirque & Apple Corps' kreative team, og sir Paul McCartney, Ringo Starr, Yoko Ono Lennon og Olivia Harrison diskusjoner om hvordan The Beatles' musikk kan bli brukt på en annen måte. Filmen forteller litt om avgjørelsen om at George Martin og Giles Martin skulle lage det som skulle bli ett 90-minutters musikklandskap laget av The Beatles' multi-track-innspillinger, og hvordan dette gikk for seg på det kjente Abbey Road Studios i London i England mens de første kreative ideene ble klekket ut i Montreal i Canada.

Disse tidlige stadiene av prosjektet ble filmet, som de første øvingene på Mirage Hotel Theatre i Las Vegas, som ble totalt ombygd til et unikt lydsystem og rund-scene for å huse *Love*-showet. George og Giles Martin, showets musikalske regissører, var involvert i Cirque du Soleils kreative team, utøvere og bakroms-crew.

DVD-en ble gitt ut 20. oktober 2008. Bonusmateriale inkluderer "Changing the music" (22 minutter), "Music in the theatre" (9 minutter) og "Making LOVE" (10 minutter).

## Referanser


## Eksterne lenker
*
Gisborne (region)

**Gisborne** er en av New Zealands 16 regioner. Den 8&nbsp;351 km² store regionen ligger på Nordøya og hadde  innbyggere i 2013. Administrasjonssenteret ligger i byen Gisborne. Grensene for regionen og distriktet Gisborne er identiske.

## Referanser
Remembrance of the Daleks

***Remembrance of the Daleks*** er en *[[Doctor Who]]*-historie på fire episoder som ble vist på BBC One fra 5. til 26. oktober 1988. Den begynte seriens 25-årsjubileum ved å gå tilbake til stedet hvor den første historien, *[[An Unearthly Child]]*, begynte.

Historien handler om at Doktoren og Ace drar til 1963 og til Coal Hill School for å finne en Time Lord-gjenstand som Doktoren forlot på jorden fordi to Dalek-grupper slåss om den. Det er også den første historien som ble kringkastet i NICAM stereolyd.

Ben Aaronovitch, som skrev *Remembrance of the Daleks*, skrev også boken basert på den, som ble gitt ut av Target Books 21. juni 1990 med omslagsillustrasjon av Alister Pearson.

## Eksterne lenker

* ''Remembrance of the Daleks'' hos bbc.co.uk
* ''Remembrance of the Daleks'' hos Doctor Who: A Brief History Of Time (Travel)
* ''Remembrance of the Daleks'' hos Doctor Who Reference Guide
* Om bokutgivelsen hos On Target
Evrytania

**Evrytania** (gresk Ευρυτανία, latin *Eurytania*) var et prefektur i Hellas. Det er en del av periferien Sentral-Hellas og hovedstaden i prefekturet er Karpenisi. Prefekturet ble opprettet i 1947 ut av Aitolia og Akarnania. Det består nesten bare av fjell, inkludert Tymfristos og Panaitoliko i sør. Av elver finner en blant annet Akheloos i vest og Agrafioti og Megdova i øst, som renner ut i Det joniske havet. Prefekturet er et av de minst befolkede i Hellas og et av få prefektur som bare benytter ett retningsnummer. Evrytania grenser til πρεφεκτθρενε Aitolia og Akarnania i vest, sørvest og i sør (vest for Akheloos), Karditsa i nord og Fthiotis i øst. Evyrtania har et stort skisenter nær Karpenisi i Tymfristosfjellene.

## Kommuner

## Klima
Evrytania har en blanding av middelhavsklima og fjellklima i de vestlige områdene og mye av området får snø om vinteren. Sommermånedene er derimot varme.

## Historie
Evrytania har sin opprinnelse i antikken. Det ble en del av Romerriket og seinere en del av Østromerriket. I en periode på 1200-tallet ble det styrt av frankerne før Det osmanske riket erobret området på 1300-tallet. I motsetning til det meste av Hellas på denne tiden var området rundt Agrafa nesten helt selvstyrt. Etter 400 år under osmansk styre ble Evrytania igjen en del av Hellas etter den greske selvstendighetskrigen. Økonomien forbedret seg med jordbruket, men landsbyene var fremdeles fattige. Området ble rammet av den andre verdenskrigen og seinere av den greske borgerkrigen. Mot slutten av 1940-tallet ble det fred i området og økonomien blomstret, selv om innbyggertallet i landsbyene minket. Området fikk elektrisitet, radiokommunikasjon, motortransport og bedre veier i 1950-årene.

## Kilder
* Prefectures of Greece www.geogreece.gr
BBC Choice

**BBC Choice** var en av BBCs TV-kanaler og den begynte å kringkaste 23. september 1998. Det var den første kanalen i Storbritannia som ble bare kringkastet på digitalt format.

Opprinnelig var hovedattraksjonen såkalte multi-broadcast-sendinger som ga seerne valget mellom hva de ville se. Den første slike sendingen foregikk to måneder etter at kanalen ble opprettet. De vanlige sendingene fokuserte hovedsakelig på kjendiser, dokumentarer og underholdningsmagasinet *[[Liquid News]]*.

I 2003 sluttet BBC Choice kringkasting i Storbritannia.

## Referanser
Universitetet i iKwaZulu-Natali

**Universitetet i iKwaZulu-Natali** (engelsk: *University of KwaZulu-Natal*), forkortet **UKZN** er et universitet i byene Durban og Pietermaritzburg i iKwaZulu-Natali i Sør-Afrika. Det er i alt fem campuser.

Universitetet oppstod i 2004 ved en sammenslåing av **Universitetet i Natal** (grl 1910) og **Universitetet i Durban-Westville** (grl 1960-tallet). Sammenslåingen var en del av regjeringens plan for effektivisering av høyere utdanning.

Universitetet i Natal hadde høy vitenskapelig kvalitet og status og var kjent for anti-apartheid-aktivisme i etterkrigstiden. Universitetet i Durban-Westville var særlig et universitet for etniske indere i Sør-Afrika og var også sterkt knyttet til motstand mot apartheid.

*UKZN* består av fire skoler:
*College of Humanities (humaniora, pedagogikk)
*College of Law and Management Studies (jus, ledelse)
*Colege of Health Sciences (helsefag, medisin)
**The Nelson R Mandela School of Medicine
*College of Agriculture, Engineering and Science (teknologiske fag)

Blant tidligere studenter finner vi Steve Biko og Mangosuthu Buthelezi (begge ved Universitetet i Natal).

Skolepengene er om lag 20&nbsp;000 Rand per år for bachelor-studier, og 10-15&nbsp;000 Rand årlig for høyere grads studier, avhengig av fagkrets.

## Referanser


## Eksterne lenker
*
VGA

**VGA** (*Video Graphics Array*) er en grafikkstandard for datamaskiner som først ble markedsført av IBM i 1987. VGA inngår i en familie sammen med tidligere grafikkstandarder som den til stor del er bakoverkompatibel med. VGA kan ses som en forbedring av sine forgjengere EGA (*Enhanced Graphics Adapter*) og CGA (*Color Graphics Adapter*). SVGA (SuperVGA) er en utvidelse av VGA, og er en standard fra VESA istedenfor IBM.

I dagligtale har det blitt vanlig å bruke betegnelsen VGA for enten den analoge grafikkstandarden, den 15-pinners skjermpluggen eller skjermkabelen, eller rett og slett selve oppløsningen 640x480. Denne oppløsningen er den minste fellesnevneren som støttes av stort sett alle dagens grafikkort, skjermer og operativsystemer. Det vil si at bilder kan vises på skjermen før datamaskinen blir konfigurert med drivere til skjermkortet. VGA-oppløsningen har også blitt populær på mobile enheter.

VGA har ”array” istedenfor ”adapter” i navnet fordi maskinvaren til å begynne med besto av en gate array-krets. Som det meste av IBMs maskinvare, ble også VGA kopiert av andre fabrikanter, og dette har medvirket til å gjøre den til en universell standard.

;Noen av spesifikasjonene for VGA:
*256 KB videominne 
*16- og 256-fargers modus
*Fargepalett med 262144 vedier (seks bit for hver av rød, grønn og blå)
*Valgfri 25,175 MHz eller 28,322 MHz masterklokke 
*Maksimum 800 horisontale piksler 
*Maksimum 600 linjer 
*Oppfriskningsrater opp til 70 Hz
*Grafiske moduser og tekstmoduser

## Eksterne lenker
* VGA pinout and signals descriptions
18. serierunde i Premier League 2008/09

**18. serierunde i Premier League 2008/09** begynte lørdag 20. desember med fire kamper 16:00 og West Ham mot Aston Villa 18:30. Søndag 21. desember spilte West Bromwich – Manchester City 14:30, Newcastle – Tottenham 16:00 og Arsenal – Liverpool avslutta dagen 17:00. Mandag 22. desember 21:00 spilte Everton mot Chelsea.
Runden ble avslutta 14. januar 2009 21:00 med den utsatte kampen mellom Manchester United og Wigan.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Måneskinnsgurami

**Måneskinnsgurami** *(Trichogaster microlepis)* er en labyrintfisk tilhørende familien Osphronemidae. Denne fredelige arten er en populær akvariefisk.

## Utbredelse og habitat
Måneskinnsguramien er autokton til Mekongelven i Kambodsja og Vietnam og Chao Phraya-elven. Den har også blitt introdusert i Colombia ved et uhell etter at arten ble sluppet ut fra akvarieoppdrettsfasiliteter.

## Eksterne lenker
*
Tilje

**Tilje** eller **tile** er fra gammelt av navn både på golvflater i hus, ett enkelt golvbord og (maritimt) golvdekningen i en småbåt. Det kan og bety dansegolv: *Golvtil*. Ordet har norrønt opphav, *þilja*.

Ivar Aasen skiller i sin norske ordbok mellom disse ordene: Han noterer at *til* (intetkjønn) eller *tel* er mest utbredt, mens *tilja* er verbet *å tilja*. 

I småbåter er tilje treflakene en stiger på i rommene mellom toftene. I Nord-Norge er  **plikt** vanlig. Lenger sør bruker en *plikt* eller *plitt* om en tilje som spisser av i skuten på båten (skottplikt). 

 
Tilja er til å taes opp når båten skal øses eller landsettes. Derfor er det boret hull i dem. Hullet kan være så stort at en får tak på tiljen med votten på.
Brad Sherwood

**Bradley Ramone «Brad» Sherwood** (født 24. november 1964 i Chicago i Illinois) er en amerikansk skuespiller og improvisasjonskomiker som er kjent fra underholdningsindustrien som manusforfatter og produsent.

Sherwood ble uteksaminert fra Santa Fe High School og gikk videre til å bli uteksaminert fra Wright State University med en BFA i skuespill, før han dro videre med sine talenter til Hollywood. Hans første store rolle var med komedieserien *[[The Newz]]* samtidig som han hadde flere gjesteopptredener på *[[L.A. Law]]* som en kjærlighetssyk barnevakt. Han hadde også flere opptredener på *[[The Tonight Show]]* og var fast innslag på VH1 som kommentator.

I 1992 ble Sherwood en mer eller mindre fast deltager på improvisasjonsprogrammet *[[Whose Line Is It Anyway?]]*. Etter *Whose Line* fokuserte Sherwood på stand up, og opptrådte på *[[Jane White Is Sick And Twisted]]* i 2002. Han var også programvert for *[[The Dating Game]]* mellom 1997 til 1998 og *[[The Big Moment]]* i 1999. Han ble etterhvert også en del av improvisasjonslaget Mochrie/Sherwood sammen med Colin Mochrie, hvor de utførte klassiske improvisasjonsleker fra *Whose Line* både i USA og Canada. Han giftet seg for øvrig med forloveden Shauna i februar 2007.

Den 28. mars 2007 deltok Sherwood og Mochrie som Master of Ceremonies ved middagen for *Radio and Television Correspondents' Association* i Washington D.C. Under denne seansen deltok visestabssjefen i Det hvite hus, Karl Rove, i en rap sammen med Sherwood og Mochrie hvor Rove sang «I'm MC Rove!» ved hvert refreng av sangen til ære for president George W. Bush.

## Referanser


## Eksterne lenker
* Brad Sherwood.com – Offisielle nettsider
*
Fylkesvei 2988

**Fylkesvei 2988** går mellom Tollboden og Herregårdssletta i Larvik.

Frem til 2019 hadde veien betegnelsen  fylkesvei 103 (Vestfold).

## Kommuner og knutepunkter

## Referanser




## Eksterne lenker

* Vegvesenets vegkart
Mormo

**Mormo** (gresk: Μορμώ, Μορμών, *Mormō*) var i antikkens Hellas en ånd som beit slemme barn som ikke oppførte seg skikkelig, etter sigende en følgesvenn av gudinnen Hekate. Navnet var også benyttet for å henvise til en kvinnelig vampyrlignende vesen i fortellinger som ble fortalt til greske barn av deres ammer for å forhindre dem å gjøre ugagn. Denne referansen er hovedsakelig funnet i en del skuespill av komedieforfatteren Aristofanes.

## Referanser


## Eksterne lenker
* «Mormo» i: Smith, William (1873): *Dictionary of Greek and Roman Biography and Mythology*, London.
Arne Duncan

**Arne Duncan** (født 6. november 1964 i Chicago i USA) er en amerikansk sosiolog og tidligere utdanningsminister i Barack Obamas regjering. Duncan var tidligere leder for de offentlige skolene i Chicago. Han har røtter fra Stange i Hedmark.

## Referanser
Makpelahulen

**Makpela-hulen** er et betydningsfullt jødisk og muslimsk gravkompleks i Hebron sør for Jerusalem. 

## Hulen
I henhold til *[[Første Mosebok]]* i Den hebraiske Bibelen (Det gamle testamente) kjøpte Abraham seg et gravsted ved Hebron. Også muslimene omtaler stedet som *Abrahams gravsted* (arabisk: الحرم الإبراهيمي). Stedet omtales også som *Patriarkenes grotte*. Det hebraiske navnet Makpela refererer muligens til den fysiske utformingen av de to opprinnelige kamrene. Første Mosebok forteller at Jakob gravde videre for å opprette et tredje kammer for Lea og seg selv. Utenfor kildene i Bibelen og Koranen er det en rekke legender og tradisjoner knyttet til stedet. 

## Moskeen
Rundt grotten er det oppført en moské, Al-Haram Al-Ibrahimi (**Ibrahimimoskeen** eller **Abrahamsmoskéen**).

## Beskrivelse
Liggende ved siden av en stor, rektangulær bygning fra Herodes' tid er en rekke underjordiske kamre lokalisert i hjertet av Hebrons gamleby (*Al-Khalil*) i Hebronåsene. Stedet er ansett av jøder, kristne og muslimer for å være gravstedet for de gammeltestamentlige patriarker og matriarker: Abraham og Sara; Isak og Rebekka; Jakob og Lea.

Ifølge *[[Første Mosebok]]* kjøpte patriarken Abraham grunnen av hittitten Efron for 400 sekel sølv som et familiegravsted da hans hustru Sara døde. Teksten refererer til stedet som *Makpela-hulen*. Den eneste matriarken som mangler er Rakel, som er antatt å ha blitt gravlagt i nærheten av Betlehem hvor hun døde under fødselen av Benjamin.

Fram til 1929 hadde jøder forbud fra muslimene mot å komme til stedet, og ble ikke tillatt å gå forbi det syvende trappetrinnet til gravene. Etter Hebronmassakren i 1929 hvor 67 jøder i Hebron ble myrdet, ble tilgangen ytterligere begrenset av de britiske myndighetene. Etter opprettelsen av den israelske staten i 1948 og okkupasjon av Vestbredden og Øst-Jerusalem av Jordan var det ingen jøder som ble tillatt noen steder på Vestbredden. Som følge av den israelske seieren over jordanerne i seksdagerskrigen kom området tilbake på jødisk kontroll for første gang på 2000 år, og den muslimske begrensningen med at jøder ikke kunne gå forbi det syvende trappetrinnet til det jødiske gravmonumentet, som hadde vart i 600 år, ble endelig fjernet.

Israelere begynte å bosette seg i byen etter seksdagerskrigen, og det første jødiske bryllupet ble feiret den 7. august 1968.

I 1994 gjennomførte den jødiske ekstremisten Baruch Goldstein en massakre mot muslimer i bønn i moskeen som er bygget rundt Makpela-graven, omtalt som Hebronmassakren 1994. Han sto da på galleriet som var bygget inntil gravkammeret.

## Fotnoter

## Referanser


## Eksterne lenker
*
Jesper Skauen

**Jesper Skauen** (eng. *Hard Haid Moe*) var en figur som opptrådte i fortellinger om Donald Duck på 1960- og 70-tallet. En spesiell detalj ved ham var at han ble tegnet på en måte som skiller seg fra de fleste figurene i samme tegneserie, bl.a. med "menneskelig" nese heller enn den vanlige hundenesen.

Jesper Skauen er en mann som bor i en hytte i skogen sammen med sin hund. Han har et stort skjegg og går med en stor hatt. Han bærer en rifle. Jesper Skauen er en overbevist eneboer som for det meste foretrekker å ha minimalt med andre folk å gjøre. Han er ofte sint og kommer i konflikt med Donald, Skrue og andre som kommer nær innpå ham. Likevel er det ikke noe egentlig ondt i Jesper, og han er ikke noen skurk.

Han ble skapt av Dick Kinney og Al Hubbard, og ble ofte brukt av Tony Strobl. Etter 70-årene forsvant han bortimot helt, men hos brasilianske tegnere ble han gjort til en populær figur utover på 80-tallet.

## Eksterne lenker
* Kjennetegn  donaldbladet.com
Heinz Wosipiwo

**Heinz Wosipiwo** (født 25. januar 1951) er en tidligere tysk skihopper, i dag hopptrener i Klingenthal.

Wosipiwo begynte hoppkarrieren med Harry Glaß som trener. Han oppnådde sin første internasjonale topplassering under hoppuka 1971/72, der han ble nr. 6 i Innsbruck og endte på 4.-plass i sammendraget.

Wosipiwo oppnådde ofte gode resultater i skiflyging. Under VM i skiflyging 1972 i Planica tok han sølvmedaljen, gullet gikk til Walter Steiner, mens Jiří Raška tok bronse. 9. mars 1973 satte han ny verdensrekord i skiflyging med 169 meter i Heini-Klopfer-bakken i Oberstdorf.

Han har i tillegg en sølvmedalje fra normalbakkerennet under VM 1974 i Falun (gullmedaljen gikk til landsmannen Hans-Georg Aschenbach).

## Referanser


## Eksterne lenker
*
Wilhelm Wolf

**Wilhelm Wolf** (født 19. oktober 1898 i München, død 9. november 1923 samme sted) var en tysk forretningsmann og tidlig medlem av NSDAP som deltok i Hitlers mislykkede ølkjellerkupp. Wolf ble sammen med 15 nazister drept i kuppforsøket.

## Liv og virke
### Bakgrunn
Wilhelm Wolf tok etter grunnskoleutdannelsen først utdannelse ved en kelnerskole (med læretid i foreldrenes bedrift). 

### Soldat i verdenskrigen, så medlem av frikorps
Under første verdenskrig tjenestegjorde Wolf fra 1916 i 2. Infanterie-Regiment ved Vestfronten. Etter to måneder ved frontlinjene ble han såret og forbigående blindet av et giftgassangrep. Etter et år rekonvalesens ble han utdannet til sanitetssoldat, men på grunn av revolusjonsurolighetene mot slutten av krigen ble han ikke satt inn i kampene igjen. 

Etter krigsslutt begynte han som kjøpmann i familiebedriften. Han ble medlem av 3. regiment av frikorpset Marine-Brigade Ehrhardt og var med på å slå ned  Münchens rådsrepublikk, og forble i frikorpset til det ble oppløst i april 1920. I 1920 ble han medlem av Nationalsozialistische Deutsche Arbeiterpartei (NSDAP). Samme år sluttet han seg til Freikorps Epp og tok del i væpnede aksjoner i Berlin og i Oberschlesien.

### Hitlers kuppforsøk
Deretter ble han med i Bund Oberland, som engasjerte seg i det mislykkede Hitlerputschet. Da kuppet ble nedkjempet av det bayerske Landespolizei døde han den 9. november 1923 henimot kl 12:30.

Adolf Hitler dediserte det første bind av sin bok *[[Mein Kampf]]* til ham og de 15 andre som døde på kuppmakersiden. De 16 drepte nasjonalsosialistene, i ettertid kjent som De nasjonalsosialistiske martyrene, ble NSDAPs største helter. Det ble opprettet en kult omkring dem, og de fikk etter maktovertagelsen i 1933 heltebegravelser.  

I nazitiden ble en rekke gater i Det tredje rikes Tyskland oppkalt etter Wilhelm Wolf. En *Wilhelm-Wolf-Straße* fantes det fra 1935 i Homburg (etter annen verdenskrig endret til *Bruchstraße*). I 1937 ble i Gelsenkirchen (navneendring 15. juni 1946 til Rembrandtstraße) og den 20. april 1939 de tidligere gater *Verbindungsstraße* i Recklinghausen (fra 30. april 1945 atter *Verbindungsstraße* og fra 3. november 1953 *Andreasstraße*) oppkalt etter ham.

## Litteratur
* Busch, A.-K.: *Blutzeugen: Ein Beitrag zur Praxis politischer Konflikte in der Weimarer Republik*, 2., überarb. u. erw. Aufl., Fretterode: Nordland-Verl., 2010, S. 67 (wissenschaftlich ungesichert), ISBN 978-3-9812409-0-0.
* *Kalender der Deutschen Arbeit*, Berlin: Verl. d. Deutschen Arbeitsfront, 1935, S. 52.
* Volz, Hans: *Daten der Geschichte der NSDAP*, 5. Aufl., Berlin [u. a.]: Ploetz, 1935, S. 9.

## Referanser
Unipub

**Unipub** er et tidligere norsk akademisk forlag, eid av Studentsamskipnaden i Oslo. Det var organisert som en avdeling i Akademika.

Unipub ga ut faglitteratur, trykket doktoravhandlinger og kompendier og utførte andre trykkeoppdrag for universitetsmiljøet.

2012 ble det slått sammen med Tapir Akademisk Forlag til Akademika forlag.

## Referanser


## Eksterne lenker
* http://www.unipub.no
Isambard Kingdom Brunel

**Isambard Kingdom Brunel** (født 9. april 1806 i Portsmouth, død 15. september 1859 i London) var en engelsk ingeniør kjent for sin deltakelse på en rekke byggeprosjekter i Storbritannia, som blant annet bruer, dampskip, jernbane og tunneler. Han er mest kjent for byggingen av Great Western Railway mellom vestre del av England og Wales, samt for byggingen av SS «Great Britain» som til da var det største skipet som var bygget. 

Brunel ble regnet for å være en innovativ nyskaper som ikke alltid lyktes, men som likevel var først ute med mange løsninger på eldre byggeproblem i en periode preget av den industrielle revolusjonen. Hans oppfinnelser revolusjonerte blant annet offentlig transport og moderne tids ingeniørarbeid. Han bygde den første tunnelen under en farbar elv og utviklet den første propelldrevne dampbåten. Brunel ble i en kåring organisert av BBC kåret til den nest viktigste briten gjennom tidene etter Winston Churchill.

## Referanser


## Litteratur
*
Olav Versto

**Olav Versto** (1950–2011) var en norsk journalist og kommentator som var ansatt i *[[VG]]* i 24 år. Her hadde han blant annet stillingen som politisk redaktør. Han var også programleder i NRK Radio.

Han valgte som leder i Universitet i Oslos SV-studentforening å støtte Rød Front (som en del av AKP(ml)) i styrevalget for Det Norske Studentersamfund høsten 1974, da de selv ikke stilte til valget. Rød Fronts valgseier ble starten på en forvitring utover resten av 70-tallet av et særdeles viktig debatt- og tenkested i Norge.  Dette kan ha fått fatale, indirekte ettervirkninger på mange plan for landet.

Versto hadde en cand.mag. fra Universitetet i Oslo i 1976. 

Han startet karrieren i NRK i 1977. Han var i mange år kjent som programleder og reporter i NRK Radio, der han i 1980-årene ledet flere debatter mellom datidens to store politikere i Norge, Kåre Willoch og Gro Harlem Brundtland. Han kom til VG som redaksjonssekretær i 1987 og ble politisk redaktør for avisa i 1994 til 2008. Fra 2009 til 2011 var han redaktør i avisas kommentaravdelingen. 

Han markerte seg som en sterk tilhenger av norsk medlemskap i EU og uttalte i 1994 at «*det norske folks motstand mot EU kan spores et innslag av mindreverdighetskompleks i nordmenns forhold til utenverdenen, politisk sett*». Han skrev videre at «*Jeg tror det har røtter langt tilbake i vår historie, og blant annet har sammenheng med unionene med Danmark og Sverige. Dette er nok virksomt i norsk politikk også i dag. Men motstanden mot EU hadde selvfølgelig en rekke årsaker som spilte sammen på en meget kompleks måte*». Han markerte seg også som en sterk kritiker av LO-leder Gerd-Liv Valla i forbindelse med den såkalte Valla-saken.

Versto døde 7. juli 2011 i en drukningsulykke i Farsund.

## Privatliv
Versto stammet fra Vinje i Telemark, og var barnebarn av Olav Aslakson Versto og sønn av Aslak Versto, begge to politikere. Han var bror til journalist Astrid Versto og forfatter Stein Versto. 

Han var gift med journalist Kari Storsletten som er ansatt som innenrikssjef i *[[Aftenposten]]*. Høsten 2007 ble paret satt opp på en liste over de mektigste parene i Media-Norge av NA24.

## Referanser
Fylkesvei 3004

**Fylkesvei 3004** går mellom Nansetgata og Greveveien i Larvik.

Frem til 2019 hadde veien betegnelsen  fylkesvei 112 (Vestfold).

## Kommuner og knutepunkter

;

## Referanser




## Eksterne lenker
* Vegvesenets vegkart 
*
Matjaž Zupan

**Matjaž Zupan** (født 1968) er en slovensk skihopptrener, tidligere skihopper.

Han arbeidet først som assistenttrener for det østerrikske landslaget. Fra sesongen 1999/2000 har han vært trener for det slovenske landslaget. Zupan var aktiv i en årrekke, og oppnådde en andreplass i verdenscuprenn i et skiflygingsrenn i Planica (1988), og var med på å ta sølv med det jugoslaviske laget under OL 1988 i Calgary.

I Zupans tid som trener har de slovenske hopperne oppnådd flere gode resultater, for eksempel gullmedaljen til Rok Benkovič i normalbakken i VM 2005 i Oberstdorf. I det samme mesterskapet tok Slovenia bronse i laghopping i normalbakken.  I tillegg kom Peter Žonta på tredjeplass sammenlagt i hoppuka 2003/04. Etter sesongen 2005/06 gikk Zupan av som sjefstrener for det slovenske landslaget, han ble etterfulgt av Vasja Bajc. Zupan trente det tsjekkiske B-laget i to år, inntil det i april 2008 ble klart at Zupan skulle overta etter Bajcs etterfølger Ari-Pekka Nikkola som sjefstrener for Slovenia.

## Referanser


## Eksterne lenker
*
Den barmhjertige samaritan

**Den barmhjertige samaritan** er en lignelse i *[[Evangeliet etter Lukas]]* i Det nye testamente der Jesus forteller om en mann som blir overfalt av røvere mellom Jerusalem og Jeriko, og etterlatt i halvdød tilstand. 

En forbipasserende prest oppdager mannen, men viker til side og går forbi. Det samme gjør en levitt. Deretter kommer en svært medlidende samaritan forbi, som behandler mannens sår og tar ham med til et vertshus, der samaritanen betaler for mannens opphold. Den barmhjertige samaritan skulle symbolisere ens neste, og viste anvendelse av setningen «elsk din neste som deg selv».

Jesus fortalte lignelsen som svar på et spørsmål fra en lovkyndig, «Hvem er så min neste?» Som svar forteller Jesus lignelsen hvor konklusjonen om hvem som er min neste er den mann som viser nåde for den skadde mannen, og denne mannen er en samaritan. Til tross for likhetene mellom de folkene, jødene og samaritanerne, hadde det oppstått århundrelangt motsetningsforhold mellom, og som hadde toppet seg med at jødene ødela samaritanernes tempel på Gerisimfjellet. På Kristus’ tid var spenningene slik at de ikke bevegde seg inn på hverandres områder og ikke kontaktet hverandre. Prester og levitter (som var tempeltjenere) var høyt aktet på denne tiden, mens samaritanene var et folkeslag som ble sett ned på med fiendtlig innstilling.

En del kristne, slike som Augustin har tolket lignelsen allegorisk hvor  samaritaneren representerer Jesus selv som reddet en syndig mann. Andre har imidlertid sett bort fra lignelsen opprinnelige mening, og ser den som et eksempel på Jesus’ etikk.

Lignelsen har inspirert kunst som maleri, skulptur, poesi og film. Frasen «den barmhjertige samaritan» i betydningen den som hjelper en fremmed er avledet fra denne lignelsen, og mange sykehus og veldedighetsorganisasjoner har navn etter lignelsen.

## Referanser


## Se også

*Barmhjertighet
*De ti bud
*Jesu lignelser
Cathrine Smith

**Cathrine Smith** (født 9. juni 1961 i Oslo) er en norsk danser.

## Utdannelse
Hun er utdannet hos Egon Weng i Oslo, samt i Paris hos Joseph Russillo og i Roma.

## Kunstnerisk virke
Hun danset fast for Collage Dansekompani fra 1981 til 1987, og arbeidet deretter frilans, blant annet for Nationaltheatret og Imago Danseteater. I 1990 danset hun sammen med Arne Fagerholt i Igor Stravinskijs *Petrusjka for firhendig klaver*, koreografert av Sølvi Edvardsen og vist på NRK TV.

Hennes siste opptreden med Imago var i oppsetningen *Vildanden* (1994). Ved Black Box Teater var hun med i oppsetningen *Come Nuvole* (1996) og fikk tre år senere mye omtale for sin tolkning av Trond-Viggo Torgersens *Flode* til Geir Børresens stemme på Oslo Nye Teater (1999).

Sammen med Christer Tornell medvirket hun i NRKs serie om *Kjerringdattera og Manndattera* med opplesning av Märtha Louise (2000).

Senere på 2000-tallet ble hun med i det prisbelønte nordiske folkemusikkensemblet Kvedar, og underviste parallelt ved danselinjen ved Firda videregående skole.

## Premier
* Dansekritikerprisen 1986 for *Terra* med Collage Dansekompani
* Statens arbeidsstipend for tre år 1990–1992 på kr&nbsp;

## Referanser


## Eksterne lenker
*  Cathrine Smith i Scenewebarkivet
Ja (andre betydninger)

**Ja** eller **JA** kan sikte til:
* Ja, ord som indikerer enighet, det motsatte av nei
* Jamaica, en øy i Det karibiske hav
* Junior Achievement, den internasjonale ungdomsorganisasjonen som er moderorganisasjonen til norske, Ungt Entreprenørskap
* Jane's Addiction, amerikansk rockeband
* Japan, landkode fra Nato
* Japansk, ISO 639-1
* Ja Rule, amerikansk rapper
* Я, russisk bokstav
* Ja (sang), sang av Jahn Teigen
Nei

**Nei** (norrønt: *nei*) er en norsk interjeksjon og et norsk substantiv som indikerer avvisning, uenighet, avslag eller viser negativ respons eller utbrudd. Som regel er «nei» det motsatte av ja. Å riste på hodet er i mange kulturer også ensbetydende med nei.

## Kampanjer
Ordet *nei* er brukt i mange kampanjer, siktet mot folks evne til å si *nei* til for eksempel narkotika, vold eller lignende. Eksempler på andre *nei*-kampanjer og -organisasjoner er:

* Nei til atomvåpen
* Nei til OL
* Nei til EU
* Nei til EF

## Se også
* Negasjon

## Referanser


## Eksterne lenker
* 
*